Autentificarea în aplicație se poate realiza cu ajutorul unui cod PIN, al amprentei digitale sau al recunoașterii faciale, acestea din urmă putând fi folosite și pentru autorizarea operațiunilor dorite.  Utilizatorii pot face plăți către alte conturi bancare de la Raiffeisen sau alte bănci, plăti diferite taxe, deschide conturi curente și conturi de economii, deschide sau desființa depozite la termen și încărca cartele mobile.